Suchinthana/ta-wikipedia huggingface dataset:
ஒரு கைதியின் டைரி

ஒரு கைதியின் டைரி 1985 ஆம் ஆண்டில் வெளிவந்த தமிழ்த் திரைப்படம். பாரதிராஜாவின் இயக்கத்தில் வெளிவந்த இத்திரைப்படத்தில் கமல்ஹாசன், ரேவதி மற்றும் பலர் நடித்திருந்தனர். இத்திரைப்படத்தின் கதை பாக்யராஜ் எழுதியுள்ளார். வைரமுத்துவின் பாடல்களுக்கு இளையராஜா இசையமைத்திருந்தார். இத்திரைப்படம் திரையரங்குளில் 175 நாட்கள் ஓடிய வெற்றிப்படமாகும்.

இத்திரைப்படமானது இந்தி மொழியில் கே. பாக்யராஜ் இயக்கத்தில் அமிதாப் பச்சன், ஜெயபிரதா, ஸ்ரீதேவி நடிப்பில் "ஆக்கிரி ராக்ஷ்ரா" எனும் பெயரில் படமாக்கப்பட்டது. ஒரு கைதியின் டைரி படம் தெலுங்கு மொழியில் "கைதி வீட்டா" எனும் பெயரில் மொழிமாற்றம் செய்யப்பட்டு வெளி வந்தது ஆயினும் இப்படம் தெலுங்கில் மீண்டும் கிருஷ்ணம் ராஜூ நடிப்பில் "மரண கோமம்" எனும் பெயரில் மீண்டும் படமாக்கப்பட்டது.

கதை

நடிகர்கள் 
 கமல்ஹாசன் - டேவிட் / சங்கர் (தந்தை, மகன் என இருவேடம்) 
 ரேவதி - சாரதா 
 ராதா - ரோஸி
 ஜனகராஜ் - வேலப்பன்
 மலேசியா வாசுதேவன் - சூரியபிரகாஷம், அரசியல்வாதி
 விஜயன் - டாக்டர். உன்னிகிருஷ்ணன் 
 வினு சக்ரவர்த்தி - காவல் ஆய்வாளர் எஸ். பி. விஸ்வநாதன்
 ரா.சங்கரன் 
 வீரராகவன் 
 ஜெயபாலசந்திரன் 
 சேனாபதி 
 டைப்பிஸ்ட் கோபு 
 ராமநாதன் 
 சித்ரா லட்சுமணன் 
 ஆர்.கே.குமார் 
 முத்தையா 
 வெள்ளை சுப்பையா 
 கஜேந்திரகுமார்
 ஜெயபால்
 எம்.முருகேசன்
 அனுராதா
 வாணி

உருவாக்கம் 
பாரதிராஜா மற்றும் கமல் இணைந்து 'டாப் டாக்கர்' என்ற படத்தை சுமார் 5 ஆயிரம் அடி எடுத்த பின் அதை நிறுத்திவிட்டனர். அத்திரைப்படமானது அதற்கு முன் வந்த சிகப்பு ரோஜாக்கள் படக்கதையை ஒத்து இருந்ததால் அப்படத்தை எடுக்கும் முடிவை கைவிட்டனர். இந்நிலையில் பாக்யராஜ் அவர்கள் பாரதிராஜாவிற்கு உதவ முன் வந்தார். பாக்யராஜ் எழுதிய கதையே 'ஒரு கைதியின் டைரி'யாக படமாக்கப்பட்டது.

பாடல்கள் 
இப்படத்திற்கு இளையராஜா இசை அமைத்துள்ளார். அனைத்து பாடல் வரிகளும் வைரமுத்து எழுதியுள்ளார்.

மேற்கோள்கள்

வெளி இணைப்புகள் 
 

கமல்ஹாசன் நடித்துள்ள திரைப்படங்கள்
1985 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
பாரதிராஜா இயக்கிய தமிழ்த் திரைப்படங்கள்
பழிவாங்குதல் குறித்தான திரைப்படங்கள்
ராதா நடித்த திரைப்படங்கள்
ரேவதி நடித்த தமிழ்த் திரைப்படங்கள்
மலேசியா வாசுதேவன் நடித்த தமிழ்த் திரைப்படங்கள்
ஜனகராஜ் நடித்த திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
சுள்ளான்

சுள்ளான் (Sulaan) 2004 ஆம் ஆண்டில் வெளிவந்த தமிழ்த் திரைப்படம். ரமணாவின் இயக்கத்தில் வெளிவந்த இத்திரைப்படத்தில் தனுஷ், சிந்து துலானி (அறிமுகம்), மணிவண்ணன், பசுபதி மற்றும் பலர் நடித்திருந்தனர். அறிவுமதி, பா. விஜய், நா. முத்துக்குமார், கபிலன், யுகபாரதி ஆகியோரின் பாடல்களுக்கு வித்யாசாகர் இசையமைத்திருந்தார்.

நடிகர்கள் 
 தனுஷ்
 சிந்து துலானி
 மணிவண்ணன்
 பசுபதி
 ஈஸ்வரி ராவ்
 டெல்லி கணேஷ்
 வாசு விக்ரம்
 கலைராணி
 கீதா ரவிசங்கர்
 தென்னவன்
 பரத் கல்யாண்
 முத்துக்காளை

பாடல்கள் 
ஒலிப்பதிவு: வித்தியாசாகர்

2004 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
தனுஷ் நடித்துள்ள திரைப்படங்கள்
வித்தியாசாகர் இசையமைத்த திரைப்படங்கள்
மணிவண்ணன் நடித்த திரைப்படங்கள்
டெல்லி கணேஷ் நடித்த திரைப்படங்கள்
ஐக்கிய தேசிய முன்னணி

ஐக்கிய தேசிய முன்னணி (United National Front), என்பது இலங்கையின் ஒரு அரசியல் கூட்டமைப்பு ஆகும். இக்கூட்டணியில் ஐக்கிய தேசியக் கட்சி, இலங்கை முஸ்லிம் காங்கிரஸ், மேலக மக்கள் முன்னணி ஆகிய கட்சிகள் அங்கம் வகிக்கின்றன. ஆரம்பத்தில் இக்கூட்டணியில் இணைந்திருந்த இலங்கை தொழிலாளர் காங்கிரஸ் 2006 ஆம் ஆண்டில் கூட்டணியில் இருந்து விலகி ஐக்கிய மக்கள் சுதந்திரக் கூட்டணியில் இணைந்தது.

2004 ஏப்ரல் தேர்தலில் இக்கூட்டணி மொத்தம் 225 தொகுதிகளில் 82 ஐக் கைப்பற்றியது. 37.8% வாக்குகளைப் பெற்றது. 2010 ஏப்ரல் தேர்தலில் இக்கூட்டணி 29.34% வாக்குகளைப் பெற்று 60 இடங்களை மட்டுமே கைப்பற்றியது. இத்தேர்தலின் பின்னர் முஸ்லிம் காங்கிரசு கட்சி கூட்டணியில் இருந்து ஆளும் ஐமசுகூயில் இணைந்து அரசில் பங்காளிக் கட்சியாகச் சேர்ந்தது.

மேற்கோள்கள்

இலங்கை அரசியல் கட்சிகள்
ஆலந்துறையார் கட்டளை

ஆலந்துறையார் கட்டளை கிராமம் தமிழ்நாடு, அரியலூர் மாவட்டத்தில் உள்ள ஒரு சிறிய கிராமம். விவசாயம் பிரதான தொழில். தற்பொழுது இளம் தலைமுறையினர் கல்வியில் முன்னேறி அரசாங்கம், தனியார் மற்றும் வெளி நாடுகளிலும் வேலை செய்து வருகின்றனர். 2011 ஆம் ஆண்டின் மக்கட்தொகைக் கணக்கெடுப்பின்படி மொத்தம் 1795 மக்கள் உள்ளனர், இதில் 911 ஆண்களும் 884 பெண்களும் அடங்குவர்.

ஆலந்துறையார் கட்டளை பஞ்சாயத்து மொத்தம் ஆறு கிராமங்களை உள்ளடக்கியது.

 ஆலந்துறையார் கட்டளை (Alanthuraiyar kattalai)
 வாளைக்குழி (Valaikuzhi)
 பனங்கூர் (Panangur)
 சிறுதொண்டான் காணி (Siruthondan Kani)
 கீழகாங்கியனுர் (Keelakankiyanur)
 மீளகாங்கியனுர் (Melakankiyanur)

ஆலந்துறையார் கட்டளையில் ஒரு பாலர் பள்ளியும் மற்றும் ஒரு தொடக்க பள்ளியும் உள்ளது. பள்ளியில் ஆண் மற்றும் பெண் இருபாலரும் படித்து வருகின்றனர்.

மேற்கோள்கள்

வெளி இணைப்புகள்
கூகுள் நிலவரையில் ஆலந்துறையார் கட்டளை
ஆலந்துறையார் கட்டளை வலைத்தளம்]

தமிழ்நாடு மாநிலத்திலுள்ள ஊர்களும் நகரங்களும்
உயிரிச்சிதைவுறு கழிவு

உயிரிச்சிதைவுறு கழிவு என்பது, நுண்ணுயிரிகளின் செயற்பாட்டினால் சிதைவடையக் கூடிய கழிவுப் பொருள்களைக் குறிக்கும். இவை பொதுவாக தாவர அல்லது விலங்கு மூலங்களில் இருந்து கிடைக்கும் கழிவுகளாகும். இவ்வாறு நுண்ணுயிரிகளால் சிதைக்க முடியாத கழிவுகள் உயிரிச்சிதைவுறாக் கழிவுகள் எனப்படும். உயிரிச்சிதைவுறு கழிவுகளை நகரத் திண்மக் கழிவுகளில் காண முடியும். இது, பசுமைக் கழிவு, உணவுக் கழிவு, காகிதக் கழிவு, உயிரிச்சிதைவுறு நெகிழிகள் போன்ற வடிவங்களில் இருக்கும். இவற்றுடன், மனிதக் கழிவு, எரு, விலங்குகளை வெட்டுமிடக் கழிவுகள் போன்றவையும் உயிரிச்சிதைவுறு கழிவுகளாகும்.

பதப்படுத்தல் 
முறையான கழிவு மேலாண்மை மூலம் உயிரிச்சிதைவுறு கழிவுகளைப் பயனுள்ள பொருட்களாக அல்லது ஆற்றலாக மாற்ற முடியும். இவ்வகைக் கழிவுகளில் இருந்து கூட்டுரம் செய்யலாம். காற்றிலாச் செரிமானம், எரியூட்டல் போன்ற கழிவிலிருந்து ஆற்றல்பெறும் வழிமுறைகளைப் பயன்படுத்தி ஆற்றலையும் உற்பத்திசெய்ய முடியும். கழிவு மேலாண்மையின் ஒரு பகுதியாக, கழிவை ஆற்றலாக மாற்றும் முறைகளைப் பயம்படுத்துவதன் மூலம், கழிவு நிரப்பிட வளிமங்கள் வெளியேறி வளிமண்டலத்தில் கலப்பதைத் தடுக்க முடியும்.

இவற்றையும் பார்க்கவும் 
 உயிரிச்சிதைவுறுமை எதிர்வுகூறல்
 உயிரிச்சிதைவுறு பைகள்
 உயிரிச்சிதைவு
 கழிவு வகைகளின் பட்டியல்

மேற்கோள்கள்

கழிவுகள்
கழிவு மேலாண்மை
செங்கிலாகம் பத்ரேசுவரி அம்மன் ஆலயம்

செங்கிலாகம் அருள்மிகு பத்ரேசுவரி அம்மன் ஆலயம் குமரி மாவட்டத்தின் மேற்கு திசையில் விளவன்கோடு வட்டத்தில் அமைந்துள்ள அதங்கோட்டில் செங்கிலாகம் என்னும் இடத்தில் அமைந்துள்ளது. சுமார் ஐநூறு ஆண்டுகள் பழமையானது இவ்வாலயம். பழைய கோவில் 1992-இல் ஏற்பட்ட வெள்ளப்பெருக்கில் அழிந்ததையடுத்து கட்டப்பட்ட புதுக்கோவில் தான் இப்போது உள்ளது. இக்கோயில்  "செங்கிலாகம் குடும்பத்தாருக்கு" சொந்தமானது.

இக்கோயிலில் பத்ரேசுவரி அம்மன், குலசாவு, இசக்கியம்மன் மற்றும் நாகரக்சி ஆகியோருக்கு தனி சன்னதிகள் உள்ளன. இக்கோவில் குலதெய்வ வழிபாட்டு மரபைச் சார்ந்தது.

அமைவிடம்
கன்னியாகுமரி மாவட்டத்தில் நாகர்கோயில்-திருவனந்தபுரம் தேசிய நெடுஞ்சாலையில் அமைந்துள்ள குழித்துறைக்கு மேற்கே அதங்கோட்டில் செங்கிலாகம் என்னும் இடத்தில் அமைந்துள்ளது. இவ்வாலயம் சுமார் ஐநூறு ஆண்டுகள் பழமையானது.

தல வரலாறு
செங்கிலாகம் குடும்பத்தாரின் தற்போதைய தலைமுறைக்கு பதினான்கு தலைமுறைக்கு முன்னால் செங்கிலாகம் குடும்பத்தை சேர்ந்த பெரியோர்கள் தேங்காப்பட்டணம் அருகே உள்ள குஞ்சாகோடு என்னும் இடத்தில் வாழ்ந்து வந்தனர். அப்போது அங்கு பரவிய காலரா நோய்க்கு பயந்து நதிக்கரை பகுதியான செங்கிலாகத்தில் வந்து குடியேறி அவ்விடத்தில் கோயில் அமைத்து பத்ரேஸ்வரி அம்மனை குலதெய்வமாக வழிபட ஆரம்பித்தனர். அந்நாட்களில் திருவிழாவின் போது செங்கிலாகம் குடும்பத்தை சேர்ந்த பெரியோர்கள் கோயிலுக்கு சொந்தமான வில்லையும், குடத்தையும் பயன்படுத்தி வில்லுப்பாட்டு பாடுவார்கள். தொடக்கத்தில் அருள்மிகு பத்ரேஸ்வரி அம்மன், குலசாவு, இசக்கியம்மன் ஆகியோருக்கு மட்டும் சன்னதிகள் இருந்தது. தற்போது கணபதி, சாஸ்தா, சிவன், நகரக்சி ஆகியோர் உப தெய்வங்களாகவும் மல்லன் கருங்காலி வாதை, பூதத்தான், மந்திர மூர்த்தி, கன்னி ஆகியோர் சிறு தெய்வங்களாகவும் உள்ளனர்.

திருவிழா
ஆண்டுதோறும் சித்திரை மாதம்பௌர்ணமி தினத்தில் மூன்று நாட்கள் விழா எடுப்பது வழக்கமாக உள்ளது. முதல் நாள் திருவிழாவின் பொது கணபதி ஹோமம், சுத்தி கலச பூஜை ஆகியவை நடைபெறுகின்றன. இரண்டாம் நாள் திருவிழாவின் போது சிறப்பு நாதஸ்வர கச்சேரி, வில்லிசை ஆகியவை நடைபெறுகின்றன. நள்ளிரவு பெரிய படுக்கை மற்றும் பூப்படையல் ஆகியவை நடைபெறும். மூன்றாம் நாள் திருவிழாவில் பூப்படை மற்றும் மஞ்சள்பால் நீராட்டு ஆகியவை சிறப்பு வாய்ந்தது ஆகும்.

கன்னியாகுமரி மாவட்டத்திலுள்ள அம்மன் கோயில்கள்
டான் பிரவுன்

டேனியல் கெர்ஹார்ட் பிரவுன் (Daniel Gerhard Brown பிறப்பு சூன் 22, 1964) ஓர் அமெரிக்க எழுத்தாளர், ராபர்ட் லாங்டன் புதினங்களான ஏஞ்சல்ஸ் & டெமான்ஸ் (2000), தி டா வின்சி கோட் (2003), தி லாஸ்ட் சிம்பல் (2009), இன்பெர்னோ (2009) மற்றும் ஆரிஜின் (2017) ஆகிய பரபரப்பு  புதினங்களுக்காக பரவலாக அறியப்படுபவராவார். 2013). இவரது புதினங்கள் பொதுவாக 24 மணி நேரத்தில் நடக்கும் புதையல் வேட்டைகளை அடிப்படையாகக் கொண்டவை.  இவை குறியாக்கவியல், கலை மற்றும் சதி கோட்பாடுகளின் தொடர்ச்சியான கருப்பொருள்களைக் கொண்டுள்ளன. இவரது புத்தகங்கள் 57 மொழிகளில் மொழிபெயர்க்கப்பட்டுள்ளன. 2012 ஆம் ஆண்டு நிலவரப்படி, 200 மில்லியன் பிரதிகள் விற்பனையாகியுள்ளன. அவற்றில் மூன்று, ஏஞ்சல்ஸ் & டெமான்ஸ், தி டா வின்சி கோட் மற்றும் இன்பெர்னோ ஆகிய மூன்று புதினங்கள்  திரைப்படங்களாக எடுக்கப்பட்டன, அவற்றில் தி லாஸ்ட் சிம்பல், ஒரு தொலைக்காட்சி நிகழ்ச்சியாக எடுக்கப்பட்டது.

ராபர்ட் லாங்டன் புதினங்கள் கிறிஸ்தவ கருப்பொருள்கள் மற்றும் வரலாற்றுப் புனைகதைகளுடன் ஆழ்ந்த ஈடுபாடு கொண்டவை. அதனால் பல சர்ச்சைகள் ஏற்பட்டுள்ளன. பிரவுன் தனது இணையதளத்தில் தனது புத்தகங்கள் கிறிஸ்தவத்திற்கு எதிரானவை அல்ல என்றும், தான் ஒரு "நிலையான ஆன்மீக பயணத்தில்" இருப்பதாகவும் கூறுகிறார்.  இவர் தனது புத்தகமான தி டாவின்சி கோட் "ஆன்மீக விவாதத்தை ஊக்குவிக்கும் ஒரு பொழுதுபோக்கு கதை" என்றும், "நமது நம்பிக்கையை உள்வாங்குவதற்கும் ஆய்வு செய்வதற்கும் ஒரு நேர்மறையான ஊக்கியாக" இது பயன்படுத்தப்படலாம் என்றும் அவர் கூறுகிறார்.

ஆரம்பகால வாழ்க்கை 
டேனியல் கெர்ஹார்ட் பிரவுன் சூன் 22, 1964 அன்று நியூ ஹாம்ப்ஷயரில் உள்ள எக்செட்டரில் பிறந்தார்.  இவருக்கு வலேரி (பிறப்பு 1968) எனும் ஒரு தங்கை, மற்றும் கிரிகோரி (பிறப்பு 1974) எனும் சகோதரர் உள்ளார். பிரவுன் ஒன்பதாம் வகுப்பு வரை எக்செட்டரின் பொதுப் பள்ளிகளில் பயின்றார்.  பிலிப்சு எக்செட்டர் அகாதமியின் வளாகத்தில் வளர்ந்தார், அங்கு அவரது தந்தை ரிச்சர்ட் ஜி. பிரவுன் கணித ஆசிரியராக இருந்தார் மற்றும் 1968 முதல் 1997 இல் ஓய்வு பெறும் வரை பாடப்புத்தகங்களை எழுதினார்.   இவரது தாயார், கான்சுடன்சு, ஒரு தேவாலய அமைப்பாளராகவும், புனித இசையின் மாணவராகவும் பயிற்சி பெற்றார்.  பிரவுன் ஒரு எபிசுகோபாலியனாக வளர்க்கப்பட்டார்.

சொந்த வாழ்க்கை 
பிரவுன் மற்றும் அவரது மனைவி பிளைத் நியூலோன் ஆகியோர் நியூ ஹாம்பசயர் அறக்கட்டளையின் ஆதரவாளர்களாக இருந்தனர்.  

2019 இல், திருமணமான 21 ஆண்டுகளுக்குப் பிறகு, பிரவுனும் அவரது மனைவியும் விவாகரத்து செய்தனர், அவர்களது திருமணத்தின் பிற்பகுதியில் சிக்கல்கள் காரணமாக நிதித் தீர்வு முடிக்கப்படவில்லை.  திசம்பர் 2021 இல், தம்பதியினர் வழக்கைத் தீர்க்க ஒப்புக்கொண்டனர்.

நூற்பட்டியல்

தனித்துவ புதினங்கள் 

 டிஜிட்டல் போர்ட்ரசு (1998)
 டிசெப்ஷன் பாயிண்ட் (2001)
 வைல்ட் சிம்பொனி (2020), விளக்கப்பட்ட குழந்தைகள் புத்தகம்

இராபர்ட் லாங்டன் புதினங்கள் 

 ஏஞ்சல்ஸ் & டெமான்ஸ் (2000)
 த டா வின்சி கோட் (2003)
 த லாஸ்ட் சிம்பல் (2009)
 இன்பெர்னோ (2013)
 ஆரிஜின் (2017)

மேற்கோள்கள்

வெளியிணைப்புகள் 

 Dan Brown Official Website
 

1964 பிறப்புகள்
வாழும் நபர்கள்
இருபதாம் நூற்றாண்டு அமெரிக்க எழுத்தாளர்கள்
இருபத்தொராம் நூற்றாண்டு அமெரிக்க எழுத்தாளர்கள்
அசோக் லேலண்ட்

அசோக் லேலண்ட் (Ashok Leyland) என்பது சென்னையைத் தலைமையிடமாகக் கொண்ட ஒரு இந்திய பன்னாட்டு வாகன உற்பத்தி நிறுவனமாகும். இது இப்போது இந்துஜா குழுமத்திற்குச் சொந்தமாக உள்ளது. 1948 இல் பிரிட்டிஷ் லேலண்ட் என நிறுவப்பட்ட இந்நிறுவனம், சுமையுந்து மற்றும் பேருந்துகள் , நோயாளர் ஊர்தி மற்றும் ராணுவ வாகனங்களைத் தயாரிப்பதில் இந்தியாவின் முன்னோடி நிறுவனமாகத் திகழ்கின்றது. ஆறு தொழிற்பகுதிகளைக் கொண்ட அசோக் லேலண்ட், தொழிற்சாலைகளுக்கு தேவையான இயந்திரங்கள் தயாரிப்பதுடன் கப்பல் போக்குவரத்துக்கான இயந்திரங்களையும் தயாரிக்கின்றது. இந்த நிறுவனம்  ஒரு வருடத்திற்கு 60,000 வாகனங்கள் மற்றும் 7000 இயந்திரங்களையும் விற்பனை செய்கின்றது. விற்பனை சந்தையில் 28% (2007-08) விற்பனை விகிதத்தை அடைந்த, இலகுரக மற்றும் கனரக வாகனங்கள் தயாரிப்பில் இந்தியாவின் இரண்டாவது பெரிய நிறுவனமாகும். பயணிகள் போக்குவரத்தில் 19 முதல் 80 வரையிலான பயணிகள் வரை பயணம் செய்யக்கூடிய பேருந்துகளை தயாரிப்பதில் அசோக் லேலண்ட் முன்னணி நிறுவனமாக திகழ்கின்றது. இந்தியா முழுவதும்  இந்நிறுவனம் தயாரித்த பேருந்துகள் நாளொன்றிற்கு 6 கோடி மக்களை சுமந்து செல்கிறது. இது மொத்த இந்திய ரயில்வே கட்டமைப்பில் பயணம் செய்யும் பயணிகளின் எண்ணிக்கையைவிட அதிகமாகும். அசோக் லேலண்ட் நிறுவனம் சரக்கு போக்குவரத்து துறையில், ஆரம்பத்தில் 16 டன் எடை முதல் 25 டன் வரை கொண்டுசெல்லும் சுமையுந்து வாகன  தயாரிப்பில் ஈடுபட்டு வந்தது. 

சென்னையைத் தலைமையகமாகக் கொண்ட இதன் உற்பத்தி வசதிகள் எண்ணூர், பண்டாரா, ஓசூர் (இரண்டு ), அல்வார் மற்றும் பந்த்நகர் ஆகிய இடங்களிலும் உள்ளன. அசோக் லேலண்ட், இங்கிலாந்தின் லீட்சு , மற்றும் ஐக்கிய அரபு அமீரகத்தின் கீழ் உள்ள ரஃஸ் அல்-கைமா நகரத்தில் ஒரு பேருந்து உற்பத்தி வசதியுடன் வெளிநாட்டு உற்பத்தி அலகுகளையும் கொண்டுள்ளது. மேலும் வாகன மற்றும் தொலைத்தொடர்பு துறைகளுக்கான உயர் அழுத்த அதிக அழுத்த அச்சு அலுமினிய பாகங்களை உற்பத்தி செய்வதற்காக ஆல்டியம்ஸ் குழுமத்துடன் கூட்டு முயற்சி மேற்கொண்டுள்ளது. ஒன்பது ஆலைகளை இயக்கும் அசோக் லேலண்ட், தொழில்துறை மற்றும் கடல் பயன்பாடுகளுக்கான உதிரி பாகங்கள் மற்றும் இயந்திரங்களையும் தயாரிக்கிறது.

மேற்கோள்கள்

வெளி இணைப்புகள் 

Lanka Leyland Official site

மும்பை பங்குச் சந்தை நிறுவனங்கள்
இந்திய தேசிய பங்குச் சந்தையில் பட்டியலிடப்பட்டுள்ள நிறுவனங்கள்
இந்திய வகைக்குறிகள்
சென்னையை மையமாகக் கொண்ட நிறுவனங்கள்
திருப்பத்தூர் (சிவகங்கை மாவட்டம்)

திருப்பத்தூர்  (ஆங்கிலம்:Tirupathur), இந்தியாவின் தமிழ்நாடு மாநிலத்தில் அமைந்துள்ள சிவகங்கை மாவட்டம், திருப்பத்தூர் வட்டத்தில் இருக்கும் ஒரு பேரூராட்சி ஆகும். 

இது சிவகங்கையிலிருந்து 35 கி.மீ. தொலைவிலும், காரைக்குடியிலிருந்து 35 கி.மீ. தொலைவிலும், மதுரையிலிருந்து 62 கி.மீ. தொலைவிலும் உள்ளது. 

2011-ஆம் ஆண்டு மக்கள்தொகை கணக்கெடுப்பின்படி, இப்பேரூராட்சி 6,431 வீடுகளும், 25,980 மக்கள்தொகையும் கொண்டது.  

இது 8.40 ச.கி.மீ. பரப்பும், 18 வார்டுகளும், 70 தெருக்களும் கொண்ட இப்பேரூராட்சியானது, திருப்பத்தூர் சட்டமன்றத் தொகுதிக்கும், சிவகங்கை மக்களவைத் தொகுதிக்கும் உட்பட்டது.

வரலாறு 
பாண்டிய நாட்டின் தலைநகரான மதுரையையும் சோழ நாட்டின் தலைநகரான தஞ்சாவூரையும் இணைக்கும் சாலையில் முக்கிய வர்த்தக தடத்தில் திருப்பத்தூர் நகரம் சங்க காலம் முதல் அமைந்துள்ளது, பாரி மன்னன் மீது கபிலர் எழுதிய பாடல்கள் மூலம் அறிய வருகிறது. 6 ஆம் நூற்றாண்டில் எழுதப்பட்ட தேவார பாடலிலிருந்து, திருப்பத்தூர் அப்போதே நகரமாக இருந்ததும், அதில் சமண, ஆசிவக, பௌத்த மடங்கள் அமையப்பெற்றிருந்ததையும் அறிய முடிகிறது. 

பாண்டிய எல்லை நகரமான இந்நகர், சோழ-பாண்டிய போர்களின் போது, சோழர் ஆட்சியிலும் பாண்டியர் ஆட்சியிலும் மாறி மாறி இருந்து வந்திருக்கிறது. பாண்டியர்களின் மிகப்பழமையான கல்வெட்டு இவ்வூர் திருத்தளிநாதர் கோயிலிலிருந்து பெறப்பட்டிருக்கிறது.

13 ஆம் நூற்றாண்டில் மாலிக் கபூர் படையெடுப்பின்போது, கடுமையான சேதத்தை திருப்பத்தூர் அடைந்துள்ளது. 

18 ஆம் நூற்றாண்டின் இறுதியில் இந்நகர், கிழக்கிந்தியக் கம்பெனியின் கைகளுக்கு மாறியது. 1801 புரட்சியின்போது, மருது பாண்டியர்கள் வெள்ளையர்களிடமிருந்து இக்கோட்டையைக் கைப்பற்றினர். மருது சகோதரர்களிடமிருந்து மீண்டும் கோட்டையைக் கைப்பற்றிய வெள்ளையர்கள் 24 அக்டோபர் 1801 அன்று, மருது சகோரர்கள் உள்ளிட்ட 500 இற்கும் மேற்பட்ட புரட்சியாளர்களை திருப்பத்தூர் கோட்டையில் தூக்கிலிட்டனர். திருப்பத்தூர் நகரம் முந்தைய மதுரை மாவட்டத்தில் ஒரு பகுதியாக இருந்தது.

முக்கியமான இடங்கள்
 திருப்புத்தூர் திருத்தளிநாதர் கோயில் பாண்டிய நாட்டின் தேவார பாடல் பெற்ற கோயில்களில் ஒன்றாகும்.. யோக நிலையில் உள்ள பைரவர், இந்திரன் மகன் செயந்தன் சந்நிதி, வடக்கு நோக்கி இருக்கும் முருகர் சந்நிதி, அமர்ந்த நிலையில் இருக்கும் நவகிரகங்கள் ஆகியவை இக்கோயிலின் தனிச் சிறப்பாகும்.
 திருக்கோஷ்டியூர் சௌமியநாராயணப் பெருமாள் கோயில்,  திருப்பத்தூர் - சிவகங்கை சாலையில் திருப்பத்தூருக்கு  தெற்கில்  8 கிமீ தொலைவில் அமைந்துள்ளது.
 பிள்ளையார்பட்டி கற்பக விநாயகர் கோயில்
 குன்றக்குடி முருகன் கோயில்
 வேட்டகுடி பறவைகள் சரணாலயம், திருப்பத்தூரிலிருந்து மதுரை செல்லும் சாலையில் அமைந்துள்ளது.

இதனையும் காண்க
திருப்பத்தூர் (வேலூர் மாவட்டம்)

ஆதாரங்கள்

சிவகங்கை மாவட்டத்தில் உள்ள பேரூராட்சிகள்
பங்காளிகள் (திரைப்படம்)

பங்காளிகள் 1961 ஆம் ஆண்டு வெளிவந்த ஒரு தமிழ்த் திரைப்படம். டி. கண்மணி, சி. கே. கண்ணன், பி. ரங்கசாமி ரெட்டியார் ஆகியோர் கூட்டாகத் தயாரித்துள்ள இப் படத்தை ஜி. ராமகிருஷ்ணா இயக்கியுள்ளார். ஜெமினி கணேசன் கதாநாயகனாகவும், அஞ்சலிதேவி கதாநாயகியாகவும் நடித்துள்ளனர். இவர்களுடன் தேவிகா, ஈ. வி. சரோஜா, எம். ஆர். ராதா, எஸ். வி. ரங்கராவ், கே. மாலதி, பி. எஸ். ஞானம், தேவகி, கே. சாரங்கபாணி, கே. சாயிராம், பாலு, "நாஞ்சி"சேட், டி. எஸ். துரைராஜ், டி. எஸ். முத்தையா, "கரிக்கோல்" ராஜ், "சாண்டோ" கிருஷ்ணன், ஏ. கே. குமார் மற்றும் பலர் நடித்துள்ளனர்.

எஸ். தட்சிணாமூர்த்தி இசையமைக்க, பாடல்களைக் கண்ணதாசன், அ. மருதகாசி, கு. ம. கிருஷ்ணன் ஆகியோர் இயற்றியுள்ளனர். இப் படத்துக்கான கதை வசனத்தை எம்.எஸ்.சோலைமலை எழுதியுள்ளார்.

மேற்கோள்கள்

1961 தமிழ்த் திரைப்படங்கள்
இந்தியத் தமிழ்த் திரைப்படங்கள்
ஈ. வி. சரோஜா நடித்த திரைப்படங்கள்
ஜெமினி கணேசன் நடித்துள்ள திரைப்படங்கள்
அஞ்சலிதேவி நடித்த திரைப்படங்கள்
எம். ஆர். ராதா நடித்த திரைப்படங்கள்
எஸ். வி. ரங்கராவ் நடித்த திரைப்படங்கள்
கே. சாரங்கபாணி நடித்த திரைப்படங்கள்
மூதாதை

மூதாதை (ancestor) பெற்றோரையும் தொடர்ச்சியாக அவர்களது பெற்றோரையும் (பாட்டன்,பாட்டி,முப்பாட்டன்,முப்பாட்டி பூட்டி பூட்டன்....) குறிக்கும் சொல்லாகும். ஒருவர் மற்றவரின் மூதாதையாக இருந்தாலோ அல்லது இருவரின் மூதாதைகளும் பொதுவானவராக இருந்தாலோ ,அந்த இரு நபர்களிடையே மரபுத் தொடர்பு இருப்பதாகக் கருதப்படுகிறது. படிவளர்ச்சிக் கொள்கையின்படி, ஒரே படி வளர்ச்சி மூதாதையரைக் கொண்ட இனங்கள் பொது மூலத்திலிருந்து தோன்றியதாகக் கூறப்படுகிறது. ஆனால் கிடக்கை மரபணு பரிமாற்றம் நிகழும் சில நுண்ணுயிர்களுக்கும் பிற உயிரிகளுக்கும் இது பொருந்தாது.

சில பண்பாடுகளில் வாழும் மற்றும் மறைந்த மூதாதையரை வணங்குவது முறையாகும். திருமணம் போன்ற நிகழ்வுகளுக்கு முன்னர் மறைந்த மூதாதையரின் ஆசிகளை வேண்டி வழிபாடு நடத்துவதும் உண்டு.

இவற்றையும் பார்க்கவும்
முன்னோர்

மேற்கோள்கள்

உறவுமுறை
இந்திரா காந்தி வனவிலங்கு உய்வகம் மற்றும் தேசியப்பூங்கா

இந்திரா காந்தி வனவிலங்கு உய்வகம் மற்றும் தேசியப்பூங்கா அல்லது ஆனைமலை புலிகள் காப்பகம் (IGWLS&NP) ஓர் பாதுகாக்கப்பட்ட பகுதியாகும். 1961ஆம் ஆண்டு அக்டோபர் 7 அன்று இங்கு வருகை புரிந்த முன்னாள் இந்தியப் பிரதமர் இந்திரா காந்தி அம்மையார் நினைவையொட்டி இப்பெயர் இடப்பட்டுள்ளது.

பெயர்க்காரணம்
இப்பூங்காவின் வடகிழக்கில் அமைந்துள்ள டாப் ஸ்லிப் என்ற கிராமத்தின் பெயராலேயே இது பரவலாக அறியப்படுகிறது. இப்பெயர் பதினொன்பதாம் நூற்றாண்டில் தேக்கு மரங்களை மலைமுகட்டிலிருந்து சறுக்கி விடுவதை ஒட்டி அமைந்தது.

ஆனைமலை புலிகள் காப்பகம்
இப்பகுதி தென்னிந்தியாவில் தமிழ்நாடு மாநிலத்தில் கோவை மாவட்டத்தில் பொள்ளாச்சி, வால்பாறை, உடுமலை வட்டங்களில் அமைந்துள்ள ஆனைமலை மலைத்தொடரில் பரந்துள்ளது. முன்பு ஆனைமலை வனவிலங்கு உய்வகம் என்றறியப்பட்ட 958 சதுர கி.மீ பரப்பளவு கொண்ட இந்திரா காந்தி வனவிலங்கு உய்வகத்தின் ஆழ்பகுதியாக 108 சதுர கி.மீ. பரப்பளவு கொண்ட தேசியப்பூங்கா விளங்குகிறது. 1974ஆம் ஆண்டு உய்வகமாக அறிவிக்கப்பட்டது. கரியன் சோலா, கிராஸ் மலைகள், மஞ்சம்பட்டி பகுதிகள் தேசியப்பூங்காவாக 1989ஆம் ஆண்டு அறிவிக்கப்பட்டன.

உலக பாரம்பரியக் களமாக அறிவிக்க ஆய்வில் உள்ளது

பூங்காவும் உய்வகமும் யுனெஸ்கோவினால் மேற்குத் தொடர்ச்சிமலை உலக பாரம்பரியக் களமாக அறிவிக்க ஆய்வில் உள்ளது.
.  இந்த உய்வகமும் திண்டுக்கல் மாவட்டம்|திண்டுக்கல்லைச் சேர்ந்த பழனி மலைகளும் சேர்ந்ததே ஆனமலை சேமிப்புப் பகுதியாகும்..

பயணியர் தகவல்

இப்பூங்கா வனச்சரக அலுவலர் (வனச்சரக வார்டன் அலுவலகம், 178 மீன்கரை சாலை, பொள்ளாச்சி) அவர்களால் நிர்வகிக்கப்பட்டு கோயம்புத்தூர் வட்ட வன பாதுகாவலர் மேற்பார்வையில் அமைந்துள்ளது.

கோவையிலிருந்து 40 கி.மீ தொலைவிலுள்ள பொள்ளாச்சியில் வனவிலங்கு வார்டன் அலுவலகத்தில் வருநர் அனுமதி பெற்று அங்கிருந்து 35 கி. மீ தொலைவில் உள்ள டாப் ஸ்லிப் அல்லது 40 கி. மீ தொலைவில் உள்ள உடுமலைப்பேட்டை (அமராவதி கானகம்) அல்லது 65 கி.மீ தொலைவில் உள்ள வால்பாறை செல்லலாம்.

டாப் ஸ்லிப்பில் சுற்றுலாப் பயணிகளுக்காக வசதிகள்
செல்லத்தக்க மாதங்கள் மே முதல் சனவரி வரையாகும். காலை 6 மணி முதல் மாலை 6 மணி வரையே செல்லலாம். டாப் ஸ்லிப்பில் சுற்றுலாப் பயணிகளுக்காக பல சிறுகுடில்கள், அறைகள் மற்றும் கூடங்கள் ஏற்படுத்தப்பட்டுள்ளன. தேசியப் பூங்காவினை கால்நடையாகவோ சபாரி வண்டிகளிலோ சுற்றிப் பார்க்கலாம்..

மேற்கோள்கள்

தமிழ்நாட்டுச் சுற்றுலா மையங்கள்
கோயம்புத்தூர் மாவட்டம்
தமிழ்நாட்டிலுள்ள தேசியப் பூங்காக்கள்
தமிழ்நாட்டில் உள்ள காட்டுயிர் காப்பகங்கள்
இந்தியாவிலுள்ள புலிகள் காப்பகங்கள்
மேற்குத் தொடர்ச்சி மலைத்தொடரிலுள்ள உள்ள காட்டுயிர் காப்பகங்கள்
இந்திரா காந்தியின் நினைவுச்சின்னங்களும் நினைவிடங்களும்
ரஞ்சிதா

இரஞ்சிதா ஓர் இந்திய திரைப்பட நடிகை. பல தென்னிந்தியத் திரைப்படங்களில் நடித்துள்ளார்.  தமது திரையுலக நுழைவை 1992ஆம் ஆண்டு புகழ்பெற்ற இயக்குநர் பாரதிராஜா இயக்கிய தமிழ்ப் படமான நாடோடித் தென்றல் மூலம் துவக்கினார். ஜெய்ஹிந்த்,கர்ணா படங்களில் அர்ஜூன்,தோழர் பாண்டியன்,அமைதிப்படையில் சத்தியராஜ், தமிழச்சியில் நெப்போலியன்,மக்களாட்சியில் மம்முட்டி,பெரிய மருதுவில் விஜயகாந்த்,சின்ன வாத்தியாரில் பிரபு எனப்  பல முன்னணி நடிகர்களுடன்  நடித்துள்ளார்.

தவிர மலையாள , தெலுங்கு திரைப்படங்களிலும் நடித்துள்ளார்.

குறிப்பிடத்தக்க படங்கள்

தமிழ்
 அதர்மம்
 நாடோடித் தென்றல் 
 ஜெய் ஹிந்த் 
 அமைதிப்படை
 தோழர் பாண்டியன்
  கருப்பு நிலா
 கர்ணா
 சின்ன வாத்தியார்
 மக்களாட்சி
 பெரிய மருது
 பொம்மலாட்டம்

மலையாளம்

 ஜானி வாக்கர்
 சுந்தரி நீயும் சுந்தரன் ஞானும்
 சமயம்
 கைகூடுன்ன நிலவு
  ஒரு யாத்ராமொழி

தெலுங்கு

 ஆஞ்சனேயலு
 குபேரலு
 மாவிச்சிகுரு

மேற்கோள்கள்

வெளியிணைப்புகள்

http://popcorn.oneindia.in/artist-biography/10895/2/ranjitha.html

தமிழ்த் திரைப்பட நடிகைகள்
20 ஆம் நூற்றாண்டின் இந்திய நடிகைகள்
1975 பிறப்புகள்
மலையாளத் திரைப்பட நடிகைகள்
தெலுங்குத் திரைப்பட நடிகைகள்
வாழும் நபர்கள்
பென் அஃப்லெக்

பெஞ்சமின் கெசா அஃப்லெக்-போல்ட் () (பிறப்பு: ஆகத்து 15, 1972) என்பவர் அமெரிக்க நாட்டு நடிகர், திரைப்பட இயக்குநர், தயாரிப்பாளர் மற்றும் திரைக்கதை ஆசிரியர் ஆவார். இவர் தனது நடிப்புத்திறன் மூலம் இதுவரையில் இரண்டு அகாதமி விருதுகள் மற்றும் மூன்று கோல்டன் குளோப் விருதுகளை.வென்றுள்ளார்.

இவர் 1984 மற்றும் 1988 இல் ஒளிபரப்பான 'வோயேஜ் ஆஃப் தி மிமி' என்ற கல்வித் தொடரில் குழந்தை நட்சத்திரமாக தனது நடிப்பு வாழ்க்கையை தொடங்கினார். பின்னர் மல்ராட்ஸ் (1995), சேசிங் ஆமி (1997) மற்றும் டாக்மா (1999) உள்ளிட்ட பல்வேறு கெவின் சிமித் படங்களில் தோன்றினார். அதை தொடர்ந்து 1997 இல் 'குட் வில் ஹண்டிங்' என்ற படத்துக்காக திரைக்கதை எழுதியதற்காக சிறந்த அசல் திரைக்கதைக்கான கோல்டன் குளோப் விருது மற்றும் அகாதமி விருதையும் இவரும் மற்றும் இவரது சிறுவயது நண்பர் மற்றும் நடிகர் மேட் டாமனும் வென்றபோது சிறந்த திரைக்கதையாளர் என்ற அங்கீகாரத்தைப் பெற்றார்.

இவர் 2010 களில்  தி டவுன் (2010) என்ற குற்ற நாடகத்தை இயக்கி, இணைந்து எழுதியுள்ளார் மற்றும் நடித்தார் மற்றும் 2012 இல் அரசியல் திரில்லர் படமான ஆர்கோ என்ற படத்தை இயக்கி நடித்தார், இரண்டுமே விமர்சன ரீதியாகவும் வணிக ரீதியாகவும் வெற்றி பெற்றன. இதற்காக இவர் சிறந்த இயக்குனருக்கான கோல்டன் குளோப் விருது  மற்றும் பாஃப்டா விருதையும், சிறந்த படத்திற்கான கோல்டன் குளோப், பாஃப்டா மற்றும் அகாதமி விருதையும் வென்றார். பின்னர் இவர் உளவியல் திரில்லர் படமான கான் கேர்ள் (2014), திரில்லர் படமான தி அக்கவுண்டன்ட் (2016), அதிரடி-சாகச படமான டிரிபிள் பிரான்டியர் (2019), விளையாட்டு நாடகப்படமான தி வே பேக் (2020) மற்றும் நகைச்சுவை நாடகப்படமான தி டெண்டர் பார் (2021) ஆகியவற்றில் நடித்துள்ளார்.

2016 ஆம் ஆண்டு முதல் டிசி நீட்டிக்கப்பட்ட பிரபஞ்சத்தில் அமைக்கப்பட்ட மீநாயகன் படங்களில் பேட்மேனை  சித்தரித்து வெளியான பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016), ஜஸ்டிஸ் லீக் (2017) மற்றும் சாக் சினைடரின் ஜஸ்டிஸ் லீக் (2021) போன்ற திரைப்படங்களில் நடித்துள்ளார்.

ஆரம்பகால வாழ்க்கை 
இவர் ஆகத்து 15, 1972 இல் கலிபோர்னியாவில் உள்ள பெர்க்லேயில் முன்னாள் நடிகரான திமோதி பையர்ஸ் அஃப்லெக் மற்றும் தாயார் கிறிஸ்டோபர் அன்னே ஆகியோருக்கு மகனாக பிறந்தார். இவரது இளைய சகோதரர் நடிகர் கேசி அஃப்லெக் ஆவார். இவர் மிகவும் சிறுவயதில் இருக்கும் போது மாசச்சூசெட்ஸ்ற்கு குடிபெயர்ந்தனர், மேலும் 1984 ஆம் ஆண்டில் இவரது பெற்றோர்கள் விவாகரத்துப் பெற்றனர்.

மேற்கோள்கள்

வெளிப்புற இணைப்புகள் 
 

1972 பிறப்புகள்
வாழும் நபர்கள்
ஆங்கில அமெரிக்கர்கள்
அமெரிக்க ஆண் திரைப்பட நடிகர்கள்
சிறந்த அசல் திரைக்கதைக்கான அகாடெமி விருதை வென்றவர்கள்
அமெரிக்கத் திரைப்பட இயக்குநர்கள்
அமெரிக்கத் திரைப்படத் தயாரிப்பாளர்கள்
அமெரிக்க ஆண் தொலைக்காட்சி நடிகர்கள்
அமெரிக்க குழந்தை நட்சத்திரங்கள்
இருபத்தொராம் நூற்றாண்டு அமெரிக்க எழுத்தாளர்கள்
இருபதாம் நூற்றாண்டு அமெரிக்க ஆண் நடிகர்கள்
இருபத்தொராம் நூற்றாண்டு அமெரிக்க ஆண் நடிகர்கள்
மீநாயகன் திரைப்பட நடிகர்கள்
24 மணி நேரம் (திரைப்படம்)

24 மணி நேரம் (24 Mani Neram) 1984 ஆம் ஆண்டு சூலை மாதம் 18 ஆம் தேதியன்று வெளிவந்த ஒரு தமிழ்த் திரைப்படம் ஆகும். திரையரங்கில் 27 வாரங்கள் ஓடி வெற்றி பெற்றது. எஸ். என். எஸ். திருமால் தயாரித்த இப்படத்தை மணிவண்ணன் இயக்கியுள்ளார். மோகன், ஜெய்சங்கர், சத்தியராஜ், நளினி மற்றும் பலர் இப் படத்தில் நடித்துள்ளனர்.

இளையராஜா இசையமைத்துள்ள இப் படத்துக்கான பாடல்களைப் புலமைப்பித்தன் எழுதினார். படத்தின் கதை, திரைக்கதை, வசனம் ஆகியவற்றையும் இயக்குநர் மணிவண்ணனே எழுதியுள்ளார்.

மேற்கோள்கள்

வெளி இணைப்புகள்
 

1984 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
மணிவண்ணன் இயக்கிய திரைப்படங்கள்
மோகன் நடித்த தமிழ்த் திரைப்படங்கள்
ஜெய்சங்கர் நடித்த திரைப்படங்கள்
சத்யராஜ் நடித்த திரைப்படங்கள்
இந்திய வெளியுறவுக் கொள்கை

இந்தியா (அதிகாரப்பூர்வமாக இந்தியக் குடியரசு) பாலத்தீனம், திரு ஆட்சிப்பீடம் நியுவே உட்பட 201 நாடுகளுடன் முழுமையான தூதர்-வழித் தொடர்புகளைக் கொண்டுள்ளது. வெளியுறவு அமைச்சு இந்தியாவின் வெளியுறவுக் கொள்கைகளுக்குப் (foreign relations of India) பொறுப்பான அரசு நிறுவனம் ஆகும். உலகின் மூன்றாவது பெரிய இராணுவச் செலவு, இரண்டாவது பெரிய ஆயுதப் படை, மொத்த உள்நாட்டு உற்பத்தியில் ஐந்தாவது பெரிய பொருளாதாரம், வாங்கும் திறன் சமநிலை அடிப்படையில் மூன்றாவது பெரிய பொருளாதாரம் ஆகியவற்றுடன் இந்தியா ஒரு முக்கிய பிராந்திய சக்தியும், வளர்ந்து வரும் வல்லரசுமாகும்.

வெளியுறவு அமைச்சின் கூற்றுப்படி, இந்தியப் பண்ணுறவாண்மையின் முக்கிய நோக்கங்களில் இந்தியாவின் தேசிய நலன்களைப் பாதுகாப்பது, பிற மாநிலங்களுடனான நட்புறவை மேம்படுத்துதல், "வெளிநாட்டவர்கள் மற்றும் வெளிநாடுகளில் உள்ள இந்தியக் குடிமக்களுக்கு" தூதரக சேவைகளை வழங்குதல் ஆகியவை அடங்கும். அண்மைய தசாப்தங்களில், இந்தியா ஒரு விரிவான வெளியுறவுக் கொள்கையைத் தொடர்ந்தது. ஏனைய கிழக்காசிய நாடுகளுடன் மிகவும் விரிவான பொருளாதார, மூலோபாய உறவுகளை உருவாக்குவதற்கு சார்க், கீழ்த்திசை கவனக் குவிப்புக் கொள்கை ஆகியவை மூலம் அண்டை நாடுகளுடனான உறவுக்கு முன்னுரிமையைக் கொண்டுள்ளது. இந்தியா மூலோபாய தெளிவின்மைக் கொள்கையையும் பராமரித்து வருகிறது, அதில் அதன் "முதலில் பயன்படுத்தக்கூடாது" என்ற அணுசக்திக் கொள்கை, உருசிய-உக்ரைனியப் போரில் அதன் நடுநிலை நிலைப்பாடு ஆகியவை அடங்கும்.

ஐக்கிய நாடுகள் அவை, ஆசிய வளர்ச்சி வங்கி, பிரிக்ஸ், ஜி-20 போன்ற பல பன்னாட்டு அரசு அமைப்புகளில் இந்தியா உறுப்பினராக உள்ளது. இவ்வமைப்புகள் வளர்ந்துவரும் மற்றும் வளர்ந்த நாடுகளின் முக்கிய பொருளாதார இடமாகப் பரவலாகக் கருதப்படுகிறது. அணிசேரா இயக்கத்தின் நிறுவன உறுப்பினராக இந்தியா ஒரு முக்கிய செல்வாக்கை செலுத்துகிறது. கிழக்காசிய உச்சிமாநாடு, உலக வணிக அமைப்பு, அனைத்துலக நாணய நிதியம், ஜி8+5 போன்ற பிற பன்னாட்டு அமைப்புகளிலும் இந்தியா முக்கிய மற்றும் செல்வாக்குமிக்க பங்கைக் கொண்டுள்ளது. ஆசிய உள்கட்டமைப்பு முதலீட்டு வங்கி,e சாங்காய் ஒத்துழைப்பு அமைப்பு ஆகியவற்றிலும் இந்தியா உறுப்பினராக உள்ளது. முன்னாள் பிரித்தானியக் குடியேற்ற நாடாக, இந்தியா பொதுநலவாய அமைப்பிலும் உறுப்பினராக பிற பொதுநலவாய நாடுகளுடன் தொடர்ந்து உறவுகளைப் பேணுகிறது.

குறிப்புகள்

மேற்கோள்கள்

வெளி இணைப்புகள் 
 Briefs on India's Bilateral Relations, Ministry of External Affairs
 Harvard University homepage  India's Foreign Policy, Xenia Dormandy
 List of Treaties ruling relations Argentina and India (Argentine Foreign Ministry, in Spanish)
 IBSA – India, Brazil, South Africa – News and Media

 
இந்தியாவின் இருதரப்பு உறவுகள்
இரா. இரவி

இரா. இரவி தமிழகக் கவிஞர். இவரது கவிதைகள் முழுவதையும் கவிமலர் என்ற இணையதளத்தில் பதிப்பித்து உள்ளார். இந்த இணையத்தில் கவிதைகள், ஹைக்கூ (குறுங்கவிதைகள்), நகைச்சுவைத் துணுக்குகள், இலக்கிய விழா புகைப்படங்கள், விருந்தினர் புத்தகம், ஆங்கிலத்தில் ஹைக்கூ கவிதைகள் என பல்வேறு பகுதிகள் இடம் பெற்றுள்ளன. மதுரை  திருமலை நாயக்கர் அரண்மனையில் சுற்றுலாத் துறையில் பணி புரிந்து வருகிறார்.

வெளிவந்த நூல்கள்
கவிதைச் சாரல் - 1997
ஹைக்கூ கவிதைகள் - 1998
விழிகளில் ஹைக்கூ - 2003
உள்ளத்தில் ஹைக்கூ - 2004
என்னவள் - 2005
நெஞ்சத்தில் ஹைக்கூ - 2005
கவிதை அல்ல விதை - 2007
இதயத்தில் ஹைக்கூ - 2007

சிறப்புகள்
 26-01-92 குடியரசு தின விழாவில் சிறந்த அரசுப் பணியாளர்களுக்கான விருதினை மதுரை மாவட்ட ஆட்சித் தலைவரிடமிருந்து பெற்றுள்ளார்.
 இலண்டன் சுடரொளி வெளியீட்டுக் கழகம் உலக அளவில் நடத்திய இரண்டு கவிதைப் போட்டிகளில் பரிசு பெற்றுள்ளார்.
 இவரது சில ஹைக்கூ கவிதைகள் திருச்சி பாரதிதாசன் பல்கலைக்கழகத்தின் பாட நூலில் இடம் பெற்றுள்ளது.
 சிறந்த நூலிற்கான பரிசினை புதுவை துணைவேந்தரிடமிருந்து பெற்றுள்ளார்.
 இவரது 100க்கும் மேற்பட்ட ஹைக்கூ கவிதைகளை விஞ்ஞானி நெல்லை சு. முத்து "புத்தாயிரம் "தமிழ் ஹைக்கூ என்ற நூலில் மேற்கோள் காட்டி உள்ளார்.
 இவரது இணையத்தளக் கவிதைகளை சென்னை இலயோலா கல்லூரி மாணவர் இரவிக்குமார் ஆய்வு செய்து ஆய்வேடு சமர்ப்பித்துள்ளார்.
 தஞ்சாவூர் தமிழ்ப் பல்கலைக்கழகத்தின் அறிவியல் தமிழ்த்துறை மாணவர் அன்பு ஷிவா இவரது கவிதைகளை ஆய்வு செய்து வருகிறார்.

தமிழகக் கவிஞர்கள்
வெங்கடாசலபதி கோவில், திருவனந்தபுரம்

வெங்கடாசலபதி கோவில் (Venkatachalapathy Temple) என்பது இந்தியாவிலுள்ள கேரளத்தில் காணப்படும் திருவனந்தபுரத்தில் நிலைகொண்டுள்ள ஸ்ரீ பத்மநாபசுவாமி கோவிலின் தெற்கு பாகத்தின் அருகாமையில் காணப்படும் ஹிந்து மதத்தினர் வழிபடும் கோவிலாகும். இந்தக்கோவிலானது பெருமாள் கோவில் அல்லது ஐயங்கார் கோவில் அல்லது தேசிகரின் சன்னதி என்றும் அறியப்படுகிறது. இந்தக் கோவில் வைணவர்களுக்காகவே 1898 ஆம் ஆண்டில் கட்டப்பட்டது.

வெங்கடாசலபதி, ஸ்ரீதேவி, பூதேவி
இந்தக்கோவில் பிரதானமாக வெங்கடாசலபதி, ஸ்ரீதேவி மற்றும் பூதேவி ஆகிய தெய்வங்களை வழிபடும் தலமாகும். இந்தக்கோவிலின் உட்புறத்தில் நவநீத கிருஷ்ணன், விஸ்வக்சேனர் மற்றும் கருடர் போன்ற ஹிந்துக்கள் வழிபடும் தெய்வங்களையும் வழிபடுவதற்கான சன்னிதிகள் உள்ளன, மற்றும் ஆழ்வார்கள் மற்றும் வேதாந்த தேசிகரை வழிபடுவதற்கான சன்னிதியும் தனியாக அமைக்கப்பட்டுள்ளது. ஆழ்வார்களில் ராமானுஜர், குலசேகர ஆழ்வார், நம்மாழ்வார், திருமங்கை ஆழ்வார் போன்றோர் அடங்கும்.

தரிசனம், சேவைகள் மற்றும் திருவிழாக்கள்
வைணவ திருவிழாக்கள் ஆன வைகுண்ட ஏகாதசி, திரு ஆடிப்பூரம் மற்றும் ஆடி சுவாதி, ஜன்மாஷ்டமி, ஆழ்வார் திரு நட்சத்திரம் போன்ற பண்டிகைகள் இக்கோவிலில் கொண்டாடப்படுகின்றன. இதர தேசிய மற்றும் மதம்சார்ந்த பொங்கல், தீபாவளி, விஷு, ஓணம், போன்ற பண்டிகை நாட்களில், கோவில் மலர்கள் மற்றும் விளக்குகளால் அலங்கரிக்கப்படுகிறது.

இந்தக்கோவிலில் கொண்டாடப்படும் மிகவும் முக்கியமான திருவிழா பிரம்மோத்சவம் ஆகும். இந்தத்திருவிழா கொண்டாடும் பொழுது, சிறப்பான பூஜைகள் மற்றும் அபிஷேகம் போன்ற பிரார்த்தனைகள் நிறைவேற்றப்படுகின்றன, மேலும் ஒரு ஊர்வலமும் நடத்தப்படுகிறது.

பிரசாதங்கள்
இறைவனுக்குப் படைக்கப்படும் பிரசாதங்களில் புளியோதரை (புளிச்சாதம்), தத்யோன்னம் (தயிர் சாதம்), பொங்கல், சக்கரைப் பொங்கல், எள்ளோதரை (எள்ளுச்சாதம்), கீர் (பாயாசம்), அம்ருத கலசம் மற்றும் சர்க்கரைச்சுண்டல் போன்றவை அடங்கும்.

மேலும் காண்க
 கேரளத்தில் காணப்படும் கோயில்கள்
 கேரளத்தில் காணப்படும் ஹிந்து கோயில்கள்

திருவனந்தபுரம் மாவட்டத்தில் உள்ள இந்துக் கோயில்கள்
நீத்து சந்திரா

நீத்து சந்திரா (Nitu Chandra, ஜூன் 20, 1984) ஓர் இந்தியத் திரைப்பட நடிகை மற்றும் ஆடல் அலங்கார விளம்பரத் தோற்றங்களில் தோன்றும் வடிவழகி ஆவார்.

ஆரம்பகால வாழ்க்கை மற்றும் கல்வி 
நீத்து சந்திரா இந்தியாவில், பீகார் மாநிலத்தில், பாட்னா நகரத்தில், ஜூன் 20, 1984 அன்று பிறந்தார். அவர் பாடலிபுத்ரா காலனியில் வசித்து வந்தார்; பாட்னாவில் உள்ள நோட்ரே டாம் அகாடமி பள்ளிக்கூடத்தில் படித்தார். இந்தித் திரைப்பட உலகத்தில் நுழைவதற்கு முன்னர், நீத்து ஒரு விளையாட்டு வீராங்கனையாக புகழ் பெற்றார். இவர் டைக்குவாண்டோ என்ற விளையாட்டில் கருப்பு இடைவார் (பிளாக் பெல்ட்) தகுதி பெற்றவராவார். அவர் இந்தியாவின் சார்பாக 1996 ஆம் ஆண்டில் ஹாங் காங் நகரத்தில் நடைபெற்ற சர்வதேச டைக்குவாண்டோ போட்டியில் கலந்து கொண்டார். மேலும் 1995 ஆம் ஆண்டில் புது டில்லியில் நடைபெற்ற உலக கோர்ப்பால் எனப்படும் உலக வலைப்பந்தாட்ட போட்டியிலும் கலந்துக் கொண்டார். அவர் தனது உயர்நிலைப் பள்ளிப் படிப்பை (1996) இளம் 16 வயதிலேயே முடித்துவிட்ட்டார்..

ஒரு வியாபாரியான நீத்துவின் தந்தை, ஆரம்பத்தில் இவர் மாடல் தொழிலில் தனித்திறமையை வெளிப்படுத்துவதில் விருப்பமின்றி இருந்தார், ஆனால் அவரது தாயார் நீரா இவர் பக்கம் நின்றார். தில்லி பல்கலைக்கழகத்திற்குட்பட்ட ஐ.பி. கல்லூரியில் படித்து கொண்டிருக்கும் பொழுதே விளம்பரங்களில் நடிக்கத் தொடங்கினார். அக்காலகட்டத்தில் பிரபல நிறுவனங்களுக்காக பன்னிரண்டுக்கும் மேற்பட்ட விளம்பரங்களில் நடித்தார்.

தொழில் வாழ்க்கை 
அவர் 2005 ஆம் ஆண்டில் திரைப்பட உலகில் காலடி எடுத்து வைத்தார், முதல் முதலாக கரம் மசாலா என்ற படத்தில் ஸ்வீட்டி என்ற ஒரு விமானப் பணிப்பெண் வேடத்தில் தோன்றினார். 2007 ஆம் ஆண்டில் இவர் மதூர் பண்டார்கர் தயாரித்த  "டிராபிக் சிக்னல்",  படத்தில் தோன்றினார். நீத்து சந்திரா ரசியா சாஜன் என்ற வீடியோ தொகுப்பில் ஜுபீன் கர்குடன் இணைந்து இஸ்மாயில் தர்பார் இசை அமைப்பில் மிகவும் நளினமாக நடனம் ஆடியுள்ளார். 2008 ஆம் ஆண்டின் முன்பகுதியில், இவர் நான்கு படங்களில் நடித்தார். அவர் மாதவனுடன் நடித்த "யாவரும் நலம்" என்ற தமிழ் மொழிப் படம் வெற்றி பெற்றது பெரிய வெற்றிப்படமாக திகழ்ந்தது. பின்னர் ராம் கோபால் வர்மாவின் ரன் மற்றும் ஜாக் முந்த்ரவின் அபார்ட்மென்ட்'' ஆகியவற்றிலும் நடித்தார்.

20 மார்ச் 2008 அன்று, 7 சீஸ் டேக்நோலோஜீஸ் என்ற நிறுவனம், நீத்து சந்திரா முதன்மை வேடத்தில் நடிக்கும் ஒரு முப்பரிணாம விளையாட்டை உருவாக்கப் போவதாக அறிவித்தது. நீத்து (தி ஏலியன் கில்லர்) என்ற தலைப்புடன் கொண்ட அந்த விளையாட்டில், ஒரு வித்தியாசமான விளையாட்டுக் கதையை அடிப்படையாக கொண்டது;  இதில் நீத்து பூமிக்கு எதிராக செயல்படும் வேற்றுலக வாசிகளை அழிக்கும் வேடமேற்றார். நீது சந்திரா ஆசிய அகாடெமி போர் பிலிம் அண்ட் டெலிவிஷனை சார்ந்த சர்வதேச திரைப்பட மற்றும் தொலைக்காட்சி மன்றம் மற்றும் சர்வதேச திரைப்பட மற்றும் தொலைக்காட்சி ஆராய்ச்சி மன்றத்தின் முழுநாள் உறுப்பினர் ஆவார். மாக்சிம் இந்தியா இதழின் ஜனவரி 2009 இதழின் முன்னட்டையில் நீத்துவில் படம் ல் வெளியானது..

கீதாஞ்சலி குழுமத்தை சார்ந்த ஹூப் என்ற தயாரிப்புப் பொருளின் சின்னத் தூதுவராகவும் நீது சந்திரா செயல்படுகிறார். மேலும் இவர் மைசூர் சாண்டல் சோப்பின் வணிகரீதியான விளம்பர படம் ஒன்றிலும் நடித்துள்ளார்.

திரைப்படப் பட்டியல்

குறிப்புதவிகள்

வெளி இணைப்புகள் 
 நீத்து சந்திரா அதிகாரப்பூர்வ வலைத்தளம்  
 

இந்தித் திரைப்பட நடிகர்கள்
வாழும் நபர்கள்
1984 பிறப்புகள்
தமிழ்த் திரைப்பட நடிகர்கள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
ஆயிஷா தாக்கியா

ஆயிசா தாக்கியா ஆசுமி, (இந்தி: आयेशा टाकिया आजमी, Ayesha Takia, ஆயிஷா தாக்கியா; பிறப்பு: ஏப்ரல் 10, 1986)) பாலிவுட் திரைப்படங்களில் நடித்துவரும் ஓர் இந்திய நடிகை.

ஆரம்பகால வாழ்க்கை 
ஆயிசா தாகியா மும்பையில் குசராத்தியான நிசித் என்பவருக்கும், மகாராட்டிரத்தை சார்ந்த ஆங்கிலோ இந்தியரான பரிதா ஆகியோருக்கு மகளாகப் பிறந்தார். இவர் புனித அந்தோணி உயர்நிலைப் பள்ளியில் படித்தார். இவருக்கு நடாசா என்ற இளைய சகோதரி உள்ளார்.

தொழில் வாழ்க்கை 
ஆயிஷா "நான் ஒரு காம்ப்ளான் பெண்" என்ற விளம்பரப்படத்தில் நடித்ததில் இருந்து தனது தொழில் வாழ்க்கையைத் தொடங்கினார். தன்னுடைய பதினைந்தாவது வயதில் பால்குனி பாதக்கின் மேரி சுனரி உத் உத் சாயே என்ற இசைப்பாடல் நிகழ்படத்தில் தோன்றினார். இதன் பிறகு பதினாறாவது வயதில் சேக் இட் டாடி என்ற இசைப்பாடல் நிகழ்படத்தில் நடித்ததன் மூலம் திரை உலகின் கவனத்தை ஈர்த்தார். இதைத் தொடர்ந்து ஒரு சில திரைப்பட வாய்ப்புகள் கிடைத்தன; சோச்சா நா தா என்ற படத்தில் நடிக்க ஒப்பந்தம் செய்யப்பட்டார். சோச்சா நா தா படத் தயாரிப்பில் தாமதம் ஏற்பட்டதால், டார்சான்: தி வொண்டர் கார் என்ற படம் இவருடைய அறிமுகப்படமானது. இப்படத்தில் நன்றாக நடித்ததற்காக 2004ம் ஆண்டுக்கான பிலிம்பேர் சிறந்த அறிமுக விருதினை ஆயிசா வென்றார். நாகேசு குக்குநூரின் டோர் படத்தில் தரன் ஆதர்சுடன் இணைந்து நடித்து அதற்காக விமர்சகர்களின் பாராட்டைப் பெற்றார். இதன் பின்னர் மற்ற நடிகைகள் ஆரம்ப கட்டத்தில் ஏற்கத் தயங்கும் கவர்ச்சியற்ற வேடங்களில் நடிக்க சம்மதித்தார். சூப்பர் என்ற தெலுங்குப் படத்தில் அக்கினேனி நாகார்சுனாவுடன் நடித்தார். 2009 இல் சல்மான் கானுடன் ஆயிசா இணைந்து நடித்த ""வாண்டட்"" என்ற பெரிய வெற்றிப்படமாக அமைந்தது.

சொந்த வாழ்க்கை 
ஆயிஷா 2009 ஆம் ஆண்டு மார்ச் 1 அன்று, இசுலாமிய திருமண வழக்கப்படி பர்கன் அசுமியை மணந்தார். பர்கன் ஆசுமி சமாஜ்வாதி கட்சி தலைவர் அபு அசுமி யின் மகனும் உணவக விடுதி உரிமையாளரும் ஆவார்.

விருதுகள் 
 2005, பிலிம்பேர் சிறந்த அறிமுக விருது (படம்: டார்சான்:தி வொண்டர் கார்) 
 2004, ஐஐஎப்எ அறிமுக நட்சத்திரம் 
 2005, நட்சத்திரங்களின் நீங்கள் விரும்பும் கதாநாயகி
 2007, டோர் படத்திற்காக சிறந்த நடிகைக்கான இசுடார் இசுக்ரீன் விருது 
 2007, டோர் படத்திற்காக இசுடார்டசுட் சிறந்த துணை நடிகை விருது 
 2007, டோர் படத்திற்காக பெங்கால் சினிமா பத்திரிக்கையாளர்கள் குழுமத்தின் சிறந்த நடிகைக்கான விருது
 2007, டோர் படத்திற்காக குல் பனாகுடன் இணைந்து சிறந்த நடிகைக்கான ஜீ சினிமா விருது

திரைப்பட விவரங்கள்

குறிப்புதவிகள்

வெளி இணைப்புகள் 
 

|-
! colspan="3" style="background: #DAA520;" | பிலிம்பேர் விருது
|-

|-

1986 பிறப்புகள்
இந்திய சைவர்கள்
வாழும் நபர்கள்
மும்பையைச் சேர்ந்தவர்கள்
தெலுங்குத் திரைப்பட நடிகர்கள்
இந்தித் திரைப்பட நடிகர்கள்
தெலுங்குத் திரைப்பட நடிகைகள்
நிகழ்படம்

நிகழ்படம் அல்லது காணொளி (வீடியோ, video) என்பது ஒளி மற்றும் ஒலிக் கோப்புகளை ஒருங்கே இணைத்துக் காட்டும் தொழில்நுட்பம் ஆகும். நிகழ்படக் கோப்புகள் பைட்டுகளிலேயே அளவிடப்படுகிறது. நிகழ்படக் கோப்பு வடிவங்கள் 3GP, MP4, WMV, AVI, FLV போன்ற பெயர்களில் வகைப்படுத்தப்படுகின்றன. திரைப்படங்களும் தொலைக்காட்சியும் நிகழ்படக் காட்சிகளையே ஒளிபரப்புகின்றன. நிகழ்படத்தை பல படிவங்களின் தொகுப்பு எனவும் கூறலாம்.

வரலாறு
முதலாவது நேரடி நிகழ்ப்படம் பதிவு 1951ஆம் ஆண்டு தொலைகாட்சி நிகழ்ப்படம் மூலம் பதிவு செய்யப்பட்டது.

மேலும் படிக்க 
காணொளிக்காட்சி

வெளி இணைப்புகள் 
 
 
 Programmer's Guide to Video Systems: in-depth technical info on 480i, 576i, 1080i, 720p, etc.
 Format Descriptions for Moving Images – www.digitalpreservation.gov

மேற்கோள்கள்

நிகழ்படம்
எண்ணிமத் தொலைக்காட்சி
திரைப்படம் மற்றும் காணொளித் தொழினுட்பம்
உயர் வரையறு தொலைக்காட்சி
நிகழ்படம் வடிவமைப்பு
காட்சித் தொழினுட்பம்
தொலைக்காட்சி சொல்லியல்
நிகழ்படம் சமிக்ஞை
தொலைக்காட்சி வரலாறு
குறுங்கட்டுரைகள்
ஊடக வடிவங்கள்
ஜான் வாக்கர்

ஜான்வாக்கர் (John Walker, 1949 – பெப்ரவரி 2, 2024) என்பவர் சுவிச்சர்லாந்தை சேர்ந்த மென்பொருள் வடிவமைப்பாளர் ஆவார். இவர் ஆட்டோடெஸ்க் நிறுவனத்தை துவங்கி நடத்தி வருகிறார். ஆட்டோகேட் மென்பொருள் இவர்களது மகத்தான கண்டுபிடிப்பு ஆகும். ஆனால் ஆட்டோகேட் என்பது மென்பொருள் வடிவமைப்பாளர் 'மைக்கேல் ரிட்டில்' என்பவரது ஆக்கம் ஆகும்.

மேலும் பார்க்க
ஆட்டோகேட்

மேற்கோள்கள்

வெளி இணைப்புகள் 
ஜான்வாக்கர் முதற்பக்கம்
ப்ளாக்
Microsoft at Apogee
கட்டுரை

1949 பிறப்புகள்
2024 இறப்புகள்
கணினி நிரலர்கள்
மென்பொருள் வடிவமைப்பாளர்கள்
கப்பலோட்டிய தமிழன்

கப்பலோட்டிய தமிழன் இந்திய விடுதலைப் போராட்டத் தலைவர்களுள் ஒருவரான வ. உ. சிதம்பரம்பிள்ளை பற்றிய திரைப்படமாகும். இத்திரைப்படத்திற்கு ஜி. ராமநாதன் இசையமைத்திருந்தார். சுப்பிரமணிய பாரதியாரின் பாடல்கள் இத்திரைப்படத்தில் இடம்பெற்றன. கதையை ம. பொ. சிவஞானமும், திரைக்கதையை "சித்ரா"கிருஷ்ணசாமியும், வசனத்தை எஸ். டி. சுந்தரமும் எழுதியிருந்தனர். இது பி. ஆர். பந்துலு இயக்கித் தயாரித்த திரைப்படம்.

நடிகர் மற்றும் நடிகைகள் 

 சிவாஜி கணேசன், 
சாவித்திரி
ஜெமினி கணேசன்
எஸ். வி. ரங்கராவ் 
எஸ். ஏ. அசோகன்
கே. சாரங்கபாணி
ஓ. ஏ. கே. தேவர்
சோமு
தி. க. சண்முகம்
எஸ். வி. சுப்பையா
கே. பாலாஜி
சித்தூர் வி. நாகையா
டி. எஸ். துரைராஜ்
ஏ. கருணாநிதி
என். என். கண்ணப்பா
எம். ஆர். சந்தானம்
குமாரி ருக்மணி
"ஜெமினி"சந்திரா
டி. பி. முத்துலக்ஷ்மி
எஸ். ஆர். ஜானகி
சரஸ்வதி
சசிகலா
ராதாபாய்
டி. என். சிவதாணு
வீராச்சாமி
ஈஸ்வரன்
கே. வி. சீனிவாசன்
பார்த்திபன்
நடராஜன்
எஸ். ஏ. கண்ணன்
நன்னு
சாயிராம்
"மாஸ்டர்" தியாகராஜன்
"கரிக்கோல்"ராஜ்
தங்கராஜூ
எம். எஸ். கருப்பையா
மணி அய்யர்
விஜயகுமார்
குப்புசாமி
வி. பி. எஸ். மணி
சோமனாதன்
எஸ். ஏ. ஜி. சாமி
ஹரிஹர அய்யர்
டி. பி. ஹரிசிங்
கோப்ராஜ்
ஜி. மகாலிங்கம்
பாலகிருஷ்ணன்
நாகராஜன்
ராஜா
சுப்பையா
ராம்குமார்
இப்ராகிம்
"தூத்துக்குடி" அருணாசலம் குழுவினர்
"மாஸ்டர்" கிருஷ்ணன்
சீதாராமன்
"பேபி" பப்பி மற்றும் பலர்.

விருதுகள் 
1962இல் 9வது சிறந்த தேசிய பட விருதை பெற்றது.
1961 இல்  இப்படம் வெளியானபோது வரிவிலக்கு அளிக்கபட்டவில்லை. 1967 இல் மறுவெளியீட்டின்போது வரிவிலக்கு வழங்கப்பட்டது.

பாடல்கள்  
இப்படத்தில் இடம்பெற்ற பாடல்கள் அனைத்தும் மகாகவி சுப்பிரமணிய பாரதி எழுதியவையாகும்.

மேற்கோள்கள்

உசாத்துணை 
 Kappalottiya Thamizhan (1961), ராண்டார் கை, தி இந்து, டிசம்பர் 20, 2014

வெளி இணைப்புகள் 
 கப்பலோட்டிய தமிழன்

1961 தமிழ்த் திரைப்படங்கள்
இந்தியத் தமிழ்த் திரைப்படங்கள்
தமிழ் தேசபக்தித் திரைப்படங்கள்
இந்திய நாடகத் திரைப்படங்கள்
உண்மை நிகழ்வுகளைத் தழுவிய தமிழ்த் திரைப்படங்கள்
ஜி. ராமநாதன் இசையமைத்த திரைப்படங்கள்
சிவாஜி கணேசன் நடித்த திரைப்படங்கள்
ஜெமினி கணேசன் நடித்துள்ள திரைப்படங்கள்
சாவித்திரி நடித்த திரைப்படங்கள்
எஸ். வி. ரங்கராவ் நடித்த திரைப்படங்கள்
எஸ். ஏ. அசோகன் நடித்த திரைப்படங்கள்
சித்தூர் வி. நாகையா நடித்த திரைப்படங்கள்
கோயம்புத்தூர் பன்னாட்டு வானூர்தி நிலையம்

கோயம்புத்தூர் பன்னாட்டு வானூர்தி நிலையம் (IATA: CJB, ICAO:  VOCB) இந்தியாவின் தமிழ்நாடு மாநிலத்தில் கோயம்புத்தூர் நகரில் அமைந்துள்ள ஓர் பன்னாட்டு வானூர்தி நிலையம். இது முன்பு பீளமேடு விமான நிலையம் அல்லது கோயம்புத்தூர் குடிசார் விமான நிலையம் என அழைக்கப்பட்டது. இந்த வானூர்தி நிலையமானது நகரின் மையப்பகுதியிலிருந்து ஏறத்தாழ  தொலைவில் பீளமேட்டில் அமைந்துள்ளது. இது பயணியர் மற்றும் வானூர்தி போக்குவரத்தில் தமிழகத்தில் சென்னைக்கு அடுத்த இரண்டாவது பெரிய விமான நிலையம் ஆகும். இந்த வானூர்தி நிலையத்திலிருந்து ஒன்பது உள்நாட்டு மற்றும் இரண்டு சர்வதேச நகரங்களுக்கு நேரடி வானூர்தி சேவை உள்ளது.

வரலாறு
இந்த வானூர்தி நிலையம் 1940 இல் நிறுவப்பட்டது.1948 இல், ஏர் இந்தியா சென்னை-பெங்களூரு-கோவை-கொச்சி-திருவனந்தபுரம் வழித்தடத்தில் வாரத்திற்கு ஆறு முறை வானூர்தி சேவைகளை இயக்கியது. கோயம்புத்தூர் பறக்கும் சங்கம் மற்றும் வானூர்தி பயிற்சிப் பள்ளி 1960 இல் நிறுவப்பட்டது. பீளமேடு வானூர்தித்தளம் என்று அழைக்கப்பட்ட இது 1960 களில் சீரமைப்பு மற்றும் விரிவாக்கத்திற்கு உட்படுத்தப்பட்டது.1987 ஆம் ஆண்டில், பெரிய வானூர்திகளைக் கையாளும் வகையில் ஓடுபாதை விரிவாக்கம் செய்யப்பட்டது. 1990 இல், இரவில் தரையிறங்கும் வசதிகள் உருவாக்கப்பட்டன. 6 சூன் 2012 அன்று, இந்திய அரசு வானூர்தி நிலையத்தை பன்னாட்டு வானூர்தி நிலையமாக மேம்படுத்தும் நோக்கத்தை அறிவித்தது. இந்திய அமைச்சரவை 2 அக்டோபர் 2012 அன்று இதை பன்னாட்டு வானூர்தி நிலையமாக அறிவித்தது.

உள்கட்டமைப்பு

இந்த வானூர்தி நிலையத்தில் ஒரு ஓடுபாதை உள்ளது, இது 2008 இல்  நீளத்திற்கு நீட்டிக்கப்பட்டது. 2008 ஆம் ஆண்டில்,  செலவில் ஒன்பது வானூர்தி நிறுத்தும் இடங்கள் மற்றும் புதிய தொழில்நுட்பங்களுடன்  விரிவாக்கம் செய்யப்பட்டது.2010 இல், ஏற்கனவே இருக்கும் பொதுவான முனையத்தில் புதிய உள்நாட்டு மற்றும் சர்வதேச பிரிவுகள் சேர்க்கப்பட்டன. ஏறக்குறைய 300 மகிழுந்துக்களை நிறுத்தும் திறன் கொண்ட மேலாண்மை அமைப்பு உள்ளது. 

2019 ஆம் ஆண்டில், இந்திய வானூர்தி நிலையங்கள் ஆணையம் வானூர்தி நிலையத்தின் கிழக்குப் பகுதியில் ஒரு புதிய உள்நாட்டு புறப்பாடு முனையக் கட்டிடத்தையும், ஒரு புதிய ஒருங்கிணைந்த போக்குவரத்துக் கட்டுப்பாடுக் கோபுரம் மற்றும் நிர்வாகக் கட்டிடத்தையும் கட்ட முன்மொழிந்தது. புதிய முனையம் ஏறத்தாழ  பரப்பளவில் கட்டப்படும், இதன் மொத்த மதிப்பீடு சுமார்  ஆகும். புதிய கட்டிடம் கட்டப்பட்டபின், ஆண்டுக்கு முப்பது இலட்சம் பயணிகளை கையாளும் திறன் கொண்டிருக்கும்.

வானூர்திச் சேவைகள் மற்றும் சேரிடங்கள்

பயணியர் சேவை

சரக்கு

மேற்கோள்கள்

வெளியிணைப்புகள்
 Coimbatore Peelamedu Airport world-airport-codes

தமிழ்நாட்டுப் போக்குவரத்து
இந்திய வானூர்தி நிலையங்கள்
இந்திய பன்னாட்டு வானூர்தி நிலையங்கள்
தமிழ்நாட்டு வானூர்தி நிலையங்கள்
கோயம்புத்தூரில் போக்குவரத்து
தரிக்கோவில் ஸ்ரீ பத்மநாப சுவாமி கோவில்

த்ரிக்கோவில் - ஸ்ரீ பத்மநாப சுவாமி கோவில், என்பது இந்தியாவில் கேரள மாநிலத்திலுள்ள பத்தனம்திட்ட மாவட்டத்தில் வள்ளிக்கோடு என்ற கிராமத்தில் அமைந்த ஹிந்துக்கள் வழிபடும் மகா விஷ்ணுவின் கோவிலாகும்.

திருவனந்தபுரத்தில் அமைந்திருக்கும் புகழ் பெற்ற பத்மநாபசுவாமி கோவிலுக்கு இணையாக இரண்டாவது இடத்தில் புகழுடன் விளங்கும் இடமாக இந்தக்கோவில் கருதப்படுகிறது.

மேலும் காண்க

 பத்தனம்திட்ட மாவட்டம்
 கேரளத்தில் காணப்படும் கோயில்கள்
 தழூர் பகவதி கோவில்

குறிப்புதவிகள்

 கோவிலின் விகிமாபியா வழிக் காட்சி 
 கேரளத்தில் காணப்படும் ஹிந்து கோவில்கள்
 த்ரிக்கோவில் ஆலயத்தின் நுழைவு வாசல்

பத்தனம்திட்டா மாவட்டத்திலுள்ள விஷ்ணு கோயில்கள்
ப. வி. ச. டேவிதார்

ப. வி. ச. டேவிதார் (P.W.C. Davidar) இந்திய ஆட்சிப் பணி அதிகாரி. இவர் சென்னை கிறித்துவக் கல்லூரியில் வணிகவியலில் இளநிலைப் பட்டமும், அதன் பின்பு அதே கல்லூரியில் பொது நிர்வாகத்தில் முதுகலைப் பட்டமும் பெற்றார். சென்னை கிறித்துவக் கல்லூரியில் அரசியல் அறிவியல் பாடத்திற்கான விரிவுரையாளர் பணியிலிருந்த இவர் 1986 ஆம் ஆண்டில் இந்திய ஆட்சிப் பணி தேர்வில் வெற்றி பெற்று தனது அரசுப் பணிகளைத் தொடங்கினார்.

அரசுப் பணி
தமிழ்நாடு அரசுப் பணியில் இவர் இந்திய ஆட்சிப் பணி அதிகாரியாக தற்போது தகவல் தொழில்நுட்பத் துறையின் செயலராகவும், தமிழ்நாடு மின்னணுவியல் கழகத்தின் தலைவராகவும் இருந்து வருகிறார். இதற்கு முன்பு கீழ்காணும் பணிகளில் இருந்து சிறப்பாகச் செயல்பட்டிருக்கிறார்.

 துணை ஆட்சியர், அறந்தாங்கி
 ஆணையாளர், சென்னை மாநகராட்சி
 மாவட்ட ஆட்சித் தலைவர், வேலூர் மாவட்டம்
 இயக்குநர், கைத்தறி மற்றும் நூற்பாலைகள்
 திட்ட இயக்குநர், தமிழ்நாடு சுகாதார மேம்பாட்டுத் திட்டம் மற்றும் சிறப்புச் செயலாளர் சுகாதாரம் மற்றும் குடும்பநலத்துறை

தமிழ் இணைய மாநாடு ஒருங்கிணைப்பாளர்

தமிழ்நாடு அரசின் சார்பில் கோயம்புத்தூரில் 2010 ஆம் ஆண்டு சூன் 23 முதல் சூன் 27 வரை நடைபெற்ற உலகத் தமிழ்ச் செம்மொழி மாநாட்டுடன் இணைந்து நடைபெற்ற ஒன்பதாவது தமிழ் இணைய மாநாட்டின் ஒருங்கிணைப்பாளராக தமிழ்நாடு அரசால் நியமிக்கப்பட்டு செயல்பட்டுள்ளார்.

மேற்கோள்கள்

இந்திய ஆட்சிப்பணி அதிகாரிகள்
தமிழ்நாடு அரசு அதிகாரிகள்
இராமநாதபுரம் மேற்கு அரசினர் தமிழ் கலவன் பாடசாலை

இராமநாதபுரம் மேற்கு அரசினர் தமிழ் கலவன் பாடசாலை இலங்கையின் கிளிநொச்சி மாவட்டத்தில் உள்ள  வட்டக்கச்சி பிரதேசத்தில் அமைந்துள்ளது. 

கிளிநொச்சி வலயக்கல்வி அலுவலகத்தின் ஆளுகையில் நிர்வகிக்கப்படும் இப்பாடசாலையில் தரம் 1 முதல் 11 (O/L)வரையான வகுப்புக்கள் நடத்தப்பட்டு வருகின்றன. 2002 ஆண்டில் அகில இலங்கை ரீதியில் பாடசாலைகளுக்கிடையில் நடத்தப்பட்ட உடற்பயிற்சி கண்காட்சி போட்டிகளில் இப்பாடசாலையின் பெண்கள் அணி தேசிய மட்டத்தில் முதலிடத்தைப் பிடித்தது.

மேற்கோள்கள்

கிளிநொச்சி மாவட்டத் தமிழ்ப் பாடசாலைகள்
செந்தூரப்பூவே

செந்தூரப்பூவே (Senthoora Poove) 1988 ஆம் ஆண்டு வெளிவந்த தமிழ்த் திரைப்படமாகும். பி. ஆர். தேவராஜின் இயக்கத்தில் வெளிவந்த இத்திரைப்படத்தில் விஜயகாந்த், நிரோஷா, ராம்கி, மற்றும் பலர் நடித்திருந்தனர். மனோஜ் கியான் இசையமைத்திருந்தார்.

நடிகர்கள் 
 விஜயகாந்த்- கேப்டன் சௌந்தரபாண்டியனாக 
 ராம்கி- அசோக் 
 நிரோஷா- பொன்னியாக 
 சந்திரசேகர்- டாக்டர் சுந்தரமூர்த்தியாக 
 ஸ்ரீபிரியா- ராதாவாக 
 சிஎல் ஆனந்தன்- பொன்னியின் தந்தை ராஜவேலுவாக 
 விஜய லலிதா- பொன்னம்மாவாக 
 ஆனந்தராஜ்- உடையப்பன்
 செந்தில் - கோபால் வேடத்தில் 
 சார்லி 
 முரளிதரன் ஓமையன்
 அழகு- பரமேஸ்வரனாக
 பசி நாராயணன் - அன்னகாவாடியாக 
 குள்ளமணி 
 கருப்பு சுப்பையா 
 வெள்ளை சுப்பையா 
 பக்கோடா காதர்
 சிவராமன்

பாடல்கள் 
பாடல்களை கவிஞர்" முத்துலிங்கம், வைரமுத்து மற்றும் ஆபாவாணன் (நாட்டுப்பாடல்கள்) ஆகியோர் எழுத மனோஜ்-கியான் இசையமைத்திருந்தனர்.

மேற்கோள்கள்

வெளி இணைப்புகள் 
 

1988 தமிழ்த் திரைப்படங்கள்‎
விஜயகாந்த் நடித்துள்ள திரைப்படங்கள்
செந்தில் நடித்த திரைப்படங்கள்
இந்தியத் தமிழ்த் திரைப்படங்கள்
சார்லி நடித்த திரைப்படங்கள்
சகலகலா வல்லவன்

சகலகலா வல்லவன் (Sakalakala Vallavan) 1982 ஆம் ஆண்டு வெளிவந்த இந்தியத் தமிழ்த் திரைப்படமாகும். எஸ். பி. முத்துராமனின் இயக்கத்தில் வெளிவந்த இத்திரைப்படத்தில் கமல்ஹாசன், அம்பிகா, வி. கே. ராமசாமி மற்றும் பலர் நடித்திருந்தனர். இப்படம் 1979-இல் வெளியான திரிசூலம் பட வசூலை முறியடித்து சாதனை படைத்தது. இத்திரைப்படம் 175 நாட்கள் மேல் ஓடிய வெற்றி திரைப்படமாகும்.

இளையராஜாவின் இசையமைப்பில் உருவான பாடல்களை கவிஞர் வாலி இயற்றியிருந்தார்.

நடிகர்கள் 
கமல்ஹாசன் - வேலு
அம்பிகா - கீதா
ரவீந்திரன் - பழனி 
துளசி - வள்ளி, வேலுவின் தங்கை. 
வி. கே. ராமசாமி - ராமையா பிள்ளை 
ஒய். ஜி. மகேந்திரன் - பூனை 
தேங்காய் சீனிவாசன் - சுந்தரம் 
சில்க் ஸ்மிதா - லலிதா 
டி. எம். சாமிகண்ணு - சின்னையா பிள்ளை, வேலுவின் தந்தை.
எஸ். என். பார்வதி - வேலுவின் தாயார். 
ஓமக்குச்சி நரசிம்மன் - வேலையாள்

பாடல்கள் 

இத்திரைப்படத்திற்கு இளையராஜா இசையமைத்திருந்தார். கவிஞர் வாலி பாடல் வரிகளை எழுதியிருந்தார். "நிலா காயுது" எனும் பாடல் மத்தியமாவதி இராகத்தை அடிப்படையாக கொண்டது. "இளமை இதோ இதோ" பாடலானது புத்தாண்டு கொண்டாட்டங்களில் பயன்படுத்தப்படும் பிரபலமான பாடலாகும்.

மேற்கோள்கள்

வெளி இணைப்புகள் 

1982 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
எஸ். பி. முத்துராமன் இயக்கிய திரைப்படங்கள்
இளையராஜா இசையமைத்த திரைப்படங்கள்
கமல்ஹாசன் நடித்துள்ள திரைப்படங்கள்
அம்பிகா நடித்த திரைப்படங்கள்
வி. கே. ராமசாமி நடித்த திரைப்படங்கள்
தேங்காய் சீனிவாசன் நடித்த திரைப்படங்கள்
சில்க் ஸ்மிதா நடித்த திரைப்படங்கள்
காக்கிசட்டை

காக்கிசட்டை (Kaakki Sattai) 1985 ஆம் ஆண்டு வெளிவந்த தமிழ்த் திரைப்படமாகும். ராஜசேகரின் இயக்கத்தில் வெளிவந்த இத்திரைப்படத்தில் கமல்ஹாசன், அம்பிகா மற்றும் பலர் நடித்திருந்தனர். இத்திரைப்படம் 175 நாட்களுக்கு மேல் திரையரங்குகளில் ஓடி வெள்ளி விழா கொண்டாடியது.

இத்திரைப்படம் 2018 ஆம் ஆண்டு மார்ச் மாதம் டிஜிட்டல் வடிவில் மீண்டும் வெளியிடப்பட்டது. இத்திரைப்படம் இந்தி மொழியில் குரு எனும் பெயரில் மிதுன் சக்கரவர்த்தி, ஸ்ரீதேவி நடிப்பில் 1989 ஆம் ஆண்டில் மீண்டும் எடுக்கப்பட்டது.

நடிகர்கள்  
 கமல்ஹாசன் - முரளி 
 அம்பிகா - உமா
 மாதவி - அனிதா 
 சத்யராஜ் - விக்கி
 ராஜிவ் - ஆனந்த் 
 தேங்காய் சீனிவாசன்
 வி. கோபாலகிருஷ்ணன் 
 கல்லாப்பெட்டி சிங்காரம்
 தவக்களை
 பாப் கிரிஸ்டோ
 ஆனந்த்
 ரி.கே.எஸ்.நடராஜன்
 ரிச்சர்ட்
 செல்லத்துரை
 ஒய். விஜயா 
 காஞ்சனா
 செந்தாமரை 
 சி. ஆர். பார்த்திபன்

பாடல்கள் 
இத்திரைப்படத்திற்கு இளையராஜா இசையமைத்திருந்தார்.

மேற்கோள்கள்

வெளி இணைப்புகள் 
 

1985 தமிழ்த் திரைப்படங்கள்‎
கமல்ஹாசன் நடித்துள்ள திரைப்படங்கள்‎
அம்பிகா நடித்த திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
சத்யராஜ் நடித்த திரைப்படங்கள்
தேங்காய் சீனிவாசன் நடித்த திரைப்படங்கள்
செந்தாமரை நடித்த திரைப்படங்கள்
கான்சு ஃகேர்மன் ஃகோப்

முனைவர் கான்சு ஃகேர்மன் ஃகோப் (செப்டம்பர் 2, 1949; யேர்மனி) ஒரு பொருளியல் அறிஞர், அரசழிவு முதலாளித்துவ கொள்கையாளர். இவரது நூல்கள் அரசை, மக்களாட்சியை, சமவுடமைக் கொள்கைகளை விமர்சித்து அமைகின்றன.

இவரது நூல்கள் 
 A Theory of Socialism and Capitalism
 Democracy: The God That Failed

மேற்கோள்கள்

சுதந்திரவாத சிந்தனையாளர்கள்
1949 பிறப்புகள்
வாழும் நபர்கள்